# Lietošanas instrukcija: informācija lietotājam

# Strepsils Vitamin C 1,2 mg/0,6 mg/100 mg sūkājamās tabletes

*Alcohol 2,4-dichlorobenzylicus, Amylmetacresolum, Acidum ascorbicum, Natrii ascorbas*

# Pirms šo zāļu lietošanas uzmanīgi izlasiet visu instrukciju, jo tā satur Jums svarīgu informāciju.

# Vienmēr lietojiet šīs zāles tieši tā, kā aprakstīts šajā instrukcijā, vai arī tā, kā ārsts vai farmaceits Jums teicis.

* Saglabājiet šo instrukciju! Iespējams, ka vēlāk to vajadzēs pārlasīt.
* Ja Jums nepieciešama papildus informācija vai padoms, vaicājiet farmaceitam.
* Ja Jums rodas jebkādas blakusparādības, konsultējieties ar ārstu vai farmaceitu. Tas attiecas arī uz iespējamām blakusparādībām, kas nav minētas šajā instrukcijā. Skatīt 4. punktu.
* Ja pēc 3 dienām nejūtaties labāk vai jūtaties sliktāk, Jums jākonsultējas ar ārstu.

# Šajā instrukcijā var uzzināt:

1. Kas ir Strepsils Vitamin Cun kādam nolūkam tās lieto

# Kas Jums jāzina pirms Strepsils Vitamin C lietošanas

# Kā lietot Strepsils Vitamin C

1. Iespējamās blakusparādības

# Kā uzglabāt Strepsils Vitamin C

1. Iepakojuma saturs un cita informācija

# Kas ir Strepsils Vitamin C un kādam nolūkam tās lieto

Strepsils Vitamin Csastāvā ir divas vielas ar antiseptiskām īpašībām, ko lieto rīkles slimību ārstēšanā. Šīs zāles lieto mutes dobuma un rīkles iekaisuma simptomu mazināšanai. Šo zāļu sastāvdaļām piemīt vieglas antiseptiskas īpašības, kas ļauj iznīcināt baktērijas, kas izraisa mutes dobuma un rīkles infekcijas. Sūkājot tabletes, aktīvās vielas darbojas tieši diskomforta zonā un palīdz mīkstināt un nomierināt sāpošo vietu. Tas palīdz mazināt sāpes un diskomforta sajūtu mutes dobuma un rīkles infekciju gadījumos.

Askorbīnskābe ir C vitamīna avots, kam var būt labvēlīga ietekme infekcijas laikā, kad C vitamīna daudzums organismā mēdz samazināties.

# Kas Jums jāzina pirms Strepsils Vitamin C lietošanas

Šīs zāles var lietot pieaugušie, bērni no 6 gadu vecuma un gados vecāki pacienti. Zāles nedrīkst lietot bērni līdz 6 gadiem. Mazi bērni var aizrīties ar sūkājamām tabletēm.

# Nelietojiet Strepsils Vitamin C šādos gadījumos:

* + ja Jums ir alerģija pret 2,4-dihlorbenzilspirtu, amilmetakrezolu, askorbīnskābi vai kādu citu (6. punktā minēto) šo zāļu sastāvdaļu;
  + ja ārsts ir teicis, ka Jums ir kāda cukura nepanesība, pirms šo zāļu lietošanas konsultējieties ar ārstu.

**Brīdinājumi un piesardzība lietošanā**

Pirms Strepsils Vitamin C lietošanas konsultējieties ar ārstu vai farmaceitu.

Pastāstiet ārstam vai farmaceitam, ja Jums ir vai bija kāda cita problēma ar rīkli.

# Īpaša piesardzība, lietojot Strepsils Vitamin C, nepieciešama šādos gadījumos:

**diabēta slimniekiem**, jo viena sūkājamā tablete satur 2,4 g cukura.

**Citas zāles un Strepsils Vitamin C**

Pastāstiet ārstam vai farmaceitam par visām zālēm, kuras lietojat pēdējā laikā, esat lietojis vai varētu lietot.

Nelietojiet šīs zāles vienlaicīgi ar citām C vitamīnu saturošām zālēm, jo C vitamīna lietošana lielās devās var izraisīt blakusparādību attīstīšanos.

# Grūtniecība un barošana ar krūti

Ja Jūs esat grūtniece vai barojat bērnu ar krūti, ja domājat, ka Jums varētu būt grūtniecība, vai plānojat grūtniecību, pirms šo zāļu lietošanas konsultējieties ar ārstu vai farmaceitu.

Grūtniecības un bērna barošanas ar krūti laikā šo zāļu lietošana nav ieteicama.

# Transportlīdzekļu vadīšana un mehānismu apkalpošana:

Nelabvēlīga ietekme nav zināma.

# Strepsils Vitamin C satur kviešu cieti, propilēnglikolu, nātriju, aromatizētāju, glikozi, saharozi, sulfītu un azokrāsvielas.

* Zālēs esošā kviešu ciete satur ļoti nelielu glutēna daudzumu un to jāuzskata par glutēnu nesaturošu, un maz ticams, ka tas izraisīs traucējumus, ja Jums ir celiakija. Katra sūkājamā tablete satur ne vairāk kā 19,36 mikrogramus glutēna. Nelietojiet šīs zāles, ja Jums ir alerģija pret kviešiem (atšķirīga no celiakijas).
* Šīs zāles satur 3 mg propilēnglikola katrā sūkājamajā tabletē.
* Šīs zāles satur mazāk par 1 mmol nātrija (23 mg) katrā sūkājamajā tabletē, - būtībā tās ir “nātriju nesaturošas”.
* Šīs zāles satur aromatizētāju ar citrālu, citronelolu, d-limonēnu, geraniolu un linalolu. Citrāls, citronelols, d-limonēns, geraniols un linalols var izraisīt alerģiskas reakcijas.
* Satur 0,97 g glikozes un 1,44 g saharozes katrā sūkājamajā tabletē. Ja ārsts ir teicis, ka Jums ir kāda cukura nepanesība, pirms lietojiet šīs zāles, konsultējieties ar ārstu.
* Satur sēra dioksīdu (E 220). Reti var izraisīt smagas paaugstinātas jutības reakcijas un bronhospazmu.
* Var izraisīt alerģiskas reakcijas.

# Kā lietot Strepsils Vitamin C

Vienmēr lietojiet šīs zāles tieši tā, kā aprakstīts šajā instrukcijā vai kā ārsts vai farmaceits Jums teicis. Neskaidrību gadījumā vaicājiet ārstam vai farmaceitam.

Lietošanai mutes dobumā.

*Ieteicamā deva*

Pieaugušajiem un bērniem no 6 gadu vecuma : ik pēc 2-3 stundām vienai sūkājamai tabletei jāļauj lēni izkust mutē, bet ne vairāk par 8 tabletēm diennaktī.

Gados vecākiem pacientiem nav nepieciešams samazināt devu.

Zāles nedrīkst lietot bērni līdz 6 gadiem.

Minimālā efektīvā deva jālieto pēc iespējas īsāku laiku, kāds nepieciešams simptomu mazināšanai. Ja simptomi pastiprinās vai nepāriet 3 dienu laikā, Jums jākonsultējas ar ārstu vai farmaceitu.

# Ja esat lietojis Strepsils Vitamin C vairāk nekā noteikts

Pārdozēšana nerada citus traucējumus, izņemot kuņģa-zarnu trakta diskomfortu. Pārtrauciet šo zāļu lietošanu un konsultējieties ar ārstu vai farmaceitu.

# Ja esat aizmirsis lietot Strepsils Vitamin C

Nelietojiet dubultu devu, lai aizvietotu aizmirsto sūkājamo tableti. Lietojiet nākamo devu parastā lietošanas laikā.

Ja Jums ir kādi jautājumi par šo zāļu lietošanu, jautājiet ārstam vai farmaceitam

# Iespējamās blakusparādības

Tāpat kā visas zāles, šīs zālesvar izraisīt blakusparādības, kaut arī ne visiem tās izpaužas.

Zemāk uzskaitītās blakusparādības ir sakārtotas pēc sastopamības biežuma

**Reti (novēro mazāk nekā 1 no 1 000 cilvēkiem)**

Sāpīga mēle

**Ļoti reti (novēro mazāk nekā 1 no 10 000 cilvēkiem)**

Dispepsija (gremošanas traucējumi), slikta dūša

**Nav zināms (nevar noteikt pēc pieejamiem datiem)**

Alerģiskas reakcijas (dedzināšanas vai tirpšanas sajūta mutē vai rīklē, mutes vai rīkles tūska, sejas, lūpu vai mēles pietūkums), izsitumi, kuņģa-zarnu trakta traucējumi (sāpes vēderā, diskomforta sajūta mute, caureja), oksalūrija (oksalātu, t.i. skābeņskābes kalcija sāļu) kristālu nogulsnēšanās urīnā, kam seko nieru bojājums, paaugstināts asinsspiediens, minerālu vielmaiņas traucējumi).

**Ziņošana par blakusparādībām**

Ja Jums rodas jebkādas blakusparādības, konsultējieties ar ārstu vai farmaceitu. Tas attiecas arī uz iespējamajām blakusparādībām, kas nav minētas šajā instrukcijā. Jūs varat ziņot par blakusparādībām arī tieši Zāļu valsts aģentūrai, Jersikas ielā 15, Rīgā, LV 1003. Tīmekļa vietne: [www.zva.gov.lv](http://www.zva.gov.lv). Ziņojot par blakusparādībām, Jūs varat palīdzēt nodrošināt daudz plašāku informāciju par šo zāļu drošumu.

# Kā uzglabāt Strepsils Vitamin C

Uzglabāt bērniem neredzamā un nepieejamā vietā.

Uzglabāt temperatūrā līdz 25°C.

Nelietot šīs zālespēc derīguma termiņa beigām, kas norādīts uz kastītes pēc *Derīgs līdz:* vai uz blistera. Derīguma termiņš attiecas uz norādītā mēneša pēdējo dienu.

Neizmetiet zāles kanalizācijā vai sadzīves atkritumos. Vaicājiet farmaceitam, kā izmest zāles, kuras vairs nelietojat. Šie pasākumi palīdzēs aizsargāt apkārtējo vidi.

# Iepakojuma saturs un cita informācija

**Ko** **Strepsils Vitamin C satur**

- Aktīvās vielas ir 2,4-dihlorbenzilspirts, amilmetakrezols un C vitamīns askorbīnskābes un nātrija askorbāta veidā. Katra sūkājamā tablete satur 1,2 mg 2,4-dihlorbenzilspirta, 0,6 mg amilmetakrezola un 100,0 mg C vitamīna askorbīnskābes un nātrija askorbāta veidā.

- Citas sastāvdaļas ir propilēnglikols (E 1520), vīnskābe, saulrieta dzeltenais (E 110), kumačs 4R (E 124), glikozes šķīdums (satur glutēnu (kviešu cietes sastāvā) un sēra dioksīdu (E 220)) un saharozes šķīdums, aromatizētāji – levomentola un sarkano apelsīnu (satur alergēnus – citrālu, citronelolu, d-limonēnu, geraniolu un linalolu).

# Strepsils Vitamin C ārējais izskats un iepakojums

Oranžas, apaļas sūkājamās tabletes ar zīmola Strepsils iniciāli abās pusēs, ar apelsīnu un mentola garšu.

PVH/PVDH/Al blisteris, iepakots kartona kastītē.

Kartona kastīte ar 6, 8, 10, 12, 16 sūkājamām tabletēm.

Kastīte ar 20 un 24 sūkājamām tabletēm satur 2 blisterus, attiecīgi ar 10 vai 12 tabletēm.

Visi iepakojuma lielumi tirgū var nebūt pieejami.

**Reģistrācijas apliecības īpašnieks**

Reckitt Benckiser (Poland) S.A.

Ul. Okunin 1

05-100 Nowy Dwór Mazowiecki

Polija

# Ražotājs

RB NL Brands B.V.

Schiphol Boulevard 207,

1118 BH Schiphol,

Nīderlande

un

SIA ELVIM

Kurzemes pr. 3G

Rīga, LV-1067

Latvija

Lai saņemtu papildu informāciju par šīm zālēm, lūdzam sazināties ar reģistrācijas apliecības īpašnieka vietējo pārstāvniecību:

SIA ELVIM

Kurzemes pr. 3G

Rīga, LV-1067

Latvija

Tel.: +371 67808450

Fakss: +371 67808451

**Šī lietošanas instrukcija pēdējo reizi pārskatīta 01/2021**